Ginderup var søn af toldassistent Thomas Jensen Ginderup og Marie Frederikke f. Tychsen. Han var oprindelig hørkræmmer, men blev alligevel – uden nogen eksamen – fuldmægtig i notarkontoret. I [[1869]] blev han kammerassessor, og året efter efterfulgte han [[N.C.L. Abrahams]] som notarius publicus. Ginderup blev aldrig udnævnt til dette embede, men vedblev indtil sin fratræden i [[1895]] at være konstitueret. Dette hang ifølge ''[[Politiken]]'' sammen "med nogle utopiske Forestillinger om Retsreformen som nærtforestaaende, hvorfor man Aar for Aar udsatte Ginderups Udnævnelse."<ref>''Politiken'', 3. februar 1898</ref> Derudover var en del af forklaringen sikkert hans manglende uddannelse, som var bemærkelsesværdig for en mand i hans stilling.
Titler Samfund Historie